Iskis kenañ e oa al levr - mañ da lenn ha sebezet on chomet pa m ' eus bet serret anezhañ , o vezañ ma ne ouien tamm ebet eus petra e kaozee e gwirionez . Kinnig a ra ar skrivagnerez ur c ' houblad karantezus , met dieub , a ziskouez kaout un emzalc ' h modern - kenañ ( skiant - faltaziek zoken bremañ m ' omp aet war - gil a - fed moral abaoe ar bloavezhioù 70 … ) : e mod - se e c ' hell pep hini mont da welet tu pe du , bevañ un avañtur bennak , ha distreiñ d ' e gile da gontañ dezhañ troioù - distroioù e galon . Met pa ya an avañtur da sirius evit unan pe egile e vrañsell kempouez ar garantez hag e lak anezhi en arvar . Kement - se o tremen just a - raok an eil brezel - bed : ur ral eo lenn seurt skridoù diwar - benn ar prantad - mañ eus an Istor . Koulskoude e santer , en doare m ' eo skrivet , en deus koshaet al levr a - fed foñs un disterig . Deskrivet eo munut - munut an disterañ soñj a dreuz empenn an tri fenndudenn hanter ( un triad , e kreiz ar jeu , ha Gerbert da lakaat traoù ' zo er gouloù ) , ken munut ma chomen alvaonet o soñjal el labour ijinañ hag e resisded karakter pep tudenn . En em laosket on da vont gant red an darvoudoù , pe an nann - darvoudoù kentoc ' h , ha kavet mat a - benn ar fin met iskis kenañ , netra da welet gant ar romantoù amerikan a lennan diouzh boaz , dibosubl din deskrivañ gant gerioù eeun eus petra oa kaoz . Plijet on bet dre vras daoust m ' em eus kavet hirig al levr un tamm … ha n ' eo nemet en ur glask ur skeudenn evit va fennad em eus kavet , e Wikipedia , an alc ' hwez evit kompren ar pezh ' moa lennet . N ' eo ket " L ' invitée " ur gwir romant : deskrivet e vez ennañ an darempred a oa etre Sartre , Simone de Beauvoir hag Olga . Krog e oa ar skrivagnerez da sevel en he romant he soñjezon a brederouriez evit ar pezh a sell ouzh kann an emskiantoù etrezo hag ouzh posublted , pe get , ar c ' hemm - ouzh - kemm . [ L ' Invitée est publié en 1943 . Elle y décrit , à travers des personnages imaginaires , la relation entre Sartre , Olga et elle - même , tout en élaborant sa réflexion philosophique concernent la lutte entre les consciences et les possibilités de la réciprocité . ]